ai4bharat/Pralekha huggingface dataset:
নারীওশিশুবিকাশমন্ত্রক
শিশুদের বিরুদ্ধে সাইবার ক্রাইম বন্ধে পদক্ষেপ
নতুন দিল্লি, ১৯ মার্চ, ২০২১
ন্যাশনাল ক্রাইম রেকর্ডস ব্যুরোর দেওয়া তথ্য অনুযায়ী, ২০১৯ সালে শিশুদের বিরুদ্ধে সাইবার অপরাধের ঘটনায় ৩০৫ টি মামলা দায়ের হয়েছিল। শিশুদের যৌন সুরক্ষা আইন, পকসোর ২০১৯ সালে সংশোধন করে শিশুদের নিয়ে অশ্লীল ছবি তৈরিকে শাস্তিযোগ্য অপরাধ হিসেবে গণ্য করা হয়েছে। এর পাশাপাশি শিশুদের নিয়ে সাইবার অপরাধ বন্ধ করতে কেন্দ্রীয় সরকার বেশ কিছু উদ্যোগ নিয়েছে।
আজ লোকসভায় এক লিখিত প্রশ্নের জবাবে কেন্দ্রীয় নারী ও শিশু বিকাশ মন্ত্রী শ্রীমতি স্মৃতি যুবিন ইরানি এই তথ্য জানিয়েছেন।
নারীওশিশুবিকাশমন্ত্রক
পক্সো আইনে সংশোধন
নয়াদিল্লি, ১৮ জুলাই, ২০১৯
যৌন হেনস্থা থেকে শিশুদের সুরক্ষা সংক্রান্ত পক্সো সংশোধনী বিল, ২০১৯ সংসদে বিশেষ মর্যাদা পেয়েছে। কেন্দ্রীয় সহায়তাপুষ্ট শিশু সুরক্ষা পরিষেবা কর্মসূচির আওতায় কেন্দ্রীয় সরকার রাজ্য ও কেন্দ্রশাসিত অঞ্চলগুলিকে অনুদান হিসাবে আর্থিক সহায়তা দিচ্ছে। আর্ত শিশু সহ যৌন হেনস্থার শিকার শিশুদের প্রাতিষ্ঠানিক বা প্রতিষ্ঠান বহির্ভূত পরিচর্যার জন্য কেন্দ্র এই আর্থিক সহায়তা দিয়ে থাকে। রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় মহিলা ও শিশু কল্যাণ মন্ত্রী শ্রীমতী স্মৃতি জুবিন ইরানি। তিনি আরও জানান, ২০১৬-১৭’তে ভিক্টিম কম্পেনসেশন তহবিলের মাধ্যমে রাজ্য ও কেন্দ্রশাসিত অঞ্চলগুলির জন্য এককালীন ২০০ কোটি টাকা বরাদ্দ করা হয়েছে। এক পরিসংখ্যানে তিনি আরও জানান, শিশু সুরক্ষা পরিষেবা কর্মসূচির আওতায় ২০১৬-১৭ সালে পশ্চিমবঙ্গকে ৬ হাজার ৭৬৩ লক্ষ ৮৭ হাজার টাকা দেওয়া হয়েছিল। এই টাকার মধ্যে ৩ হাজার ৫২২ লক্ষ ৬০ হাজার টাকা খরচ করা হয়েছে। পরবর্তী দুটি আর্থিক বছরে ২০১৭-১৮ এবং ২০১৮-১৯ বর্ষে পশ্চিমবঙ্গকে যথাক্রমে ৫ হাজার ৭৩ লক্ষ ৫৬ হাজার টাকা এবং ২ হাজার ৩৭২ লক্ষ ১৩ হাজার টাকা দেওয়া হয়। আলোচ্য দুটি বর্ষে প্রদেয় অর্থের মধ্যে রাজ্য খরচ করেছে যথাক্রমে ৪ হাজার ২৩২ লক্ষ ৬৭ হাজার টাকা এবং ৩ হাজার ৩৯১ লক্ষ ৩ হাজার টাকা।
CG/BD/SB
(Visitor Counter : 75
অসামরিকবিমানপরিবহণমন্ত্রক
ড্রোন প্রশিক্ষণ ও দক্ষতা বৃদ্ধির জন্য ডিজিসিএ ৬৩টি রিমোট পাইলট প্রশিক্ষণ সংস্থাকে অনুমোদন দিয়েছে
নয়াদিল্লি, ৩ আগস্ট ২০২৩
২০২৩-এর ২৫ জুলাই পর্যন্ত দেশে ডিজিসিএ অনুমোদিত রিমোট পাইলট ট্রেনিং অর্গানাইজেশন -এর সংখ্যা ৬৩।
ডিজিসিএ মধ্যপ্রদেশের নিম্নলিখিত তিনটি আরপিটিও-র অনুমোদন দিয়েছে -
১) ইন্দিরা গান্ধী রাষ্ট্রীয় উড়ান অ্যাকাডেমি, গোয়ালিয়র
২) আল্টিমেট এনার্জি রিসোর্স প্রাইভেট লিমিটেড, ভোপাল
৩) ইন্দিরা গান্ধী রাষ্ট্রীয় উড়ান অ্যাকাডেমি, ভোপাল
সরকার ড্রোন এবং ড্রোনের উপকরণ ভারতে উৎপাদনে উৎসাহ দেওয়ার লক্ষ্য নিয়েছে যাতে স্বনির্ভর এবং আন্তর্জাতিক স্তরে প্রতিযোগিতামুখী হওয়া যায়। সেজন্য সরকার প্রোডাকশন লিঙ্কড ইনসেন্টিভ  কর্মসূচি ঘোষণা করেছে ড্রোন এবং ড্রোনের উপকরণের জন্য। ড্রোনের আমদানি নীতি বিজ্ঞাপিত করা হয়েছে ২০২২-এর ৯ ফেব্রুয়ারি যার দ্বারা বিদেশি ড্রোন আমদানি নিষিদ্ধ করা হয়েছে। ড্রোন বিধির উদারীকরণ করা হয়েছে ড্রোনের বহুল ব্যবহারের জন্য।
২০২১-এর ড্রোন বিধি উদারীকরণ এবং পিএলআই কর্মসূচির দরুণ ড্রোন আমদানির ওপর নিষেধাজ্ঞা এবং ড্রোনের ব্যবহার বৃদ্ধি পাওয়ায় ভারতীয় ড্রোন শিল্পের পাশাপাশি এই ক্ষেত্রে কর্মসংস্থান বৃদ্ধি পাবে বলে আশা করা যায়।
ড্রোন বিধি, ২০২১-এর বিজ্ঞপ্তি জারি থেকে দেশে ড্রোনের প্রশিক্ষণ এবং দক্ষতা বৃদ্ধির জন্য ডিজিসিএ ৬৩টি আরপিটিও-কে অনুমোদন দিয়েছে। এ পর্যন্ত এই প্রশিক্ষণ বিদ্যালয়গুলি ৫,৫০০-র বেশি রিমোট পাইলট সার্টিফিকেট  প্রদান করেছে। এ পর্যন্ত ১০,০১০টি ড্রোনকে দেওয়া হয়েছে ইউনিক আইডেন্টিফিকেশন নম্বর । ডিজিসিএ এখনও পর্যন্ত ভারতে ড্রোন উৎপাদনের জন্য ২৫ ধরনের শংসাপত্র দিয়েছে।
আজ লোকসভায় এক প্রশ্নের উত্তরে লিখিত জবাবে একথা জানিয়েছেন অসামরিক বিমান পরিবহণ প্রতিমন্ত্রী জেনারেল  ভি কে সিং ।
AC/AP/DM
(Visitor Counter : 49
নির্বাচনকমিশন
২০২০-র বিহার বিধানসভার সাধারণ নির্বাচন
নতুনদিল্লি, ২৫শে সেপ্টেম্বর, ২০২০
ভারতের নির্বাচন কমিশন আজ বিহার বিধানসভার ২০২০-র সাধারণ নির্বাচনের নির্ঘণ্ট ঘোষণা করেছে।
এই নির্ঘণ্ট দেখার জন্য নীচের লিঙ্কে ক্লিক করুন।
https://static.pib.gov.in/WriteReadData/userfiles/Press_Note_Bihar_2020%20Final.pdf
CG/CB
(Visitor Counter : 155
প্রধানমন্ত্রীরদপ্তর
দ্বিতীয় ভারত-নর্ডিক শিখর সম্মেলন
নয়াদিল্লী, ০৪ মে, ২০২২
প্রধানমন্ত্রী শ্রী নরেন্দ্র মোদী, ডেনমার্কের প্রধানমন্ত্রী মিস মেট্টে ফ্রেডেরিকসেন, আইসল্যান্ডের প্রধানমন্ত্রী মিস ক্যাট্রিন জাকোবসডোত্তির, নরওয়ের প্রধানমন্ত্রী মিঃ জোনাস গার স্টোর, সুইডেনের প্রধানমন্ত্রী মিস ম্যাগডালেনা অ্যান্ডারসন এবং ফিনল্যান্ডের প্রধানমন্ত্রী মিস সানা মেরিন-এর সঙ্গে ভারত-নর্ডিক দ্বিতীয় শিখর সম্মেলনে অংশগ্রহণ করেছেন। প্রথম ভারত-নর্ডিক শিখর সম্মেলনের পর ভারত-নর্ডিক সম্পর্কের অগ্রগতির পর্যালোচনা এবারের সম্মেলনে করা হয়েছে। স্টকহোমে ২০১৮ সালে প্রথম ভারত-নর্ডিক শিখর সম্মেলন অনুষ্ঠিত হয়। সম্মেলনে কোভিড পরবর্তী সময়ে অর্থনেতিক পুনরুদ্ধার, জলবায়ু পরিবর্তন, স্থিতিশীল উন্নয়ন, উদ্ভাবন, ডিজিটালাইজেশন এবং পরিবেশ বান্ধব ও স্বচ্ছ উন্নয়নের বিষয়ে বহুস্তরীয় সহযোগিতার বিষয়ে আলোচনা হয়েছে।
আলোচনায় স্থিতিশীল সামুদ্রিক ব্যবস্থাপনাকে অগ্রাধিকার দিয়ে সামুদ্রিক ব্যবসা-বাণিজ্যে সহযোগিতার বিষয় নিয়ে মতবিনিময় হয়েছে। ভারতের সাগরমালা প্রকল্প সহ মহাসাগরীয় অর্থনীতি বা ব্লু-ইকোনমিতে নর্ডিক সংস্থাগুলিকে বিনিয়োগের জন্য প্রধানমন্ত্রী আহ্বান জানিয়েছেন।
নর্ডিক অঞ্চলের সুমেরুতে ভারতের অংশীদারিত্ব নিয়ে বৈঠকে আলোচনা হয়েছে। প্রধানমন্ত্রী বলেন, সুমেরু অঞ্চলে ভারত-নর্ডিক সহযোগিতার সম্প্রসারণের জন্য ভারতের সুমেরু নীতি প্রণয়ন করা হয়েছে।
প্রধানমন্ত্রী নর্ডিক দেশগুলির সোভেরিন ওয়েল্থ ফান্ডকে ভারতে বিনিয়োগের আহ্বান জানিয়েছেন।
সম্মেলনে আঞ্চলিক ও আন্তর্জাতিক বিভিন্ন বিষয় নিয়েও আলোচনা হয়েছে।
শিখর সম্মেলন শেষে যে যৌথ বিবৃতি প্রকাশিত হয়েছে সেটি দেখার জন্য- https://mea.gov.in/bilateral-documents.htm?dtl/35276 এই লিঙ্কে ক্লিক করুন।
CG/CB/NS
(
প্রধানমন্ত্রীরদপ্তর
ইন্দিবর দেউরির প্রয়াণে শোক প্রকাশ প্রধানমন্ত্রীর
নয়াদিল্লি, ০৮ মার্চ, ২০২৩
প্রধানমন্ত্রী শ্রী নরেন্দ্র মোদী বিশিষ্ট শিক্ষাবিদ ইন্দিবর দেউরির প্রয়াণে শোক প্রকাশ করেছেন।
প্রধানমন্ত্রীর দপ্তর থেকে করা এক ট্যুইটে বলা হয়েছে, “ইন্দিবর দেউরিজীর প্রয়াণে মর্মাহত। শিক্ষা, সংস্কৃতি ও সাহিত্যের ক্ষেত্রে তাঁর বিশেষ ভূমিকা ছিল। শোকসন্তপ্ত পরিবার-পরিজন ও তাঁর অনুগামীদের জানাই সমবেদনা। ওঁ শান্তি: PM @narendramodi"
PG/PM/SB
(
স্বরাষ্ট্র মন্ত্রক
সামুদ্রিক ঘুর্ণিঝড় ‘বুলবুল’-এর দরুণ ক্ষতিগ্রস্ত পশ্চিমবঙ্গ ও ওড়িশাকে রাজ্য বিপর্যয় ত্রাণ তহবিল থেকে যথাক্রমে ৪১৪ কোটি ৯০ লক্ষ টাকা ও ৫৫২ কোটি টাকা দেওয়া হয়েছে
নয়াদিল্লি, ৩ ডিসেম্বর, ২০১৯
সামুদ্রিক ঘুর্ণিঝড় ‘বুলবুল’-এর প্রভাবে জীবনহানি ও সম্পত্তির ক্ষয়ক্ষতি সম্পর্কিত প্রশ্নের লিখিত জবাবে স্বরাষ্ট্র প্রতিমন্ত্রী শ্রী জি কিষাণ রেড্ডি লোকসভায় জানিয়েছেন, প্রাথমিক হিসাব অনুযায়ী পশ্চিমবঙ্গ সরকারের পক্ষ থেকে রাজ্যে ১১ জন ব্যক্তির মৃত্যুর পাশাপাশি ৩৫ লক্ষ ৫৭ হাজার মানুষ ক্ষতিগ্রস্ত হয়েছেন বলে জানানো হয়েছে। অন্যদিকে, ওড়িশা সরকারের পক্ষ থেকে প্রাণহানির খবর না জানানো হলেও ৩৮ লক্ষ ৮ হাজার মানুষ এই ঘুর্ণিঝড়ে প্রভাবিত হয়েছেন বলে কেন্দ্রকে জানানো হয়েছে। শ্রী রেড্ডি আরও বলেন, ‘বুলবুল’-এর প্রভাবে সড়ক, সেতু, বাড়ি-ঘরের মতো পরিকাঠামোয় ব্যাপক ক্ষয়ক্ষতির রিপোর্ট পাঠানো হয়েছে।
কেন্দ্রীয় সরকারের পক্ষ থেকে ক্ষতিগ্রস্ত দুটি রাজ্যকে ত্রাণ প্যাকেজ ও অন্যান্য সহায়তাদান প্রসঙ্গে মন্ত্রী জানান, চলতি বছরের পয়লা এপ্রিল পর্যন্ত রাজ্য বিপর্যয় মোকাবিলা তহবিলের আওতায় ওড়িশাকে ৪৪৭ কোটি ৫২ লক্ষ টাকা এবং পশ্চিমবঙ্গকে ২৬৪ কোটি ৭০ লক্ষ টাকা দেওয়া হয়েছে। এছাড়া, ২০১৯-২০-তে সহায়তাবাবদ কেন্দ্রের অংশ হিসেবে পশ্চিমবঙ্গকে ৪১৪ কোটি ৯০ লক্ষ টাকা এবং ওড়িশাকে ৫৫২ কোটি টাকা ইতিমধ্যেই দেওয়া হয়েছে। জাতীয় বিপর্যয় মোকাবিলা তহবিল থেকেও নীতি-নির্দেশিকা মেনে অতিরিক্ত আর্থিক সহায়তা দেওয়া হয়ে থাকে।
শ্রী রেড্ডি আরও জানান, ঘুর্ণিঝড় ‘বুলবুল’ পরবর্তী সময়ে কেন্দ্রীয় সরকার পশ্চিমবঙ্গ ও ওড়িশা দুই রাজ্যের জন্যই আন্তঃমন্ত্রক কেন্দ্রীয় দল গঠন করে। কেন্দ্রীয় দলগুলি ইতিমধ্যেই দুই রাজ্যের ক্ষতিগ্রস্ত এলাকাগুলি ঘুরে দেখে এসেছে। তবে, কোন রাজ্য সরকারই জাতীয় বিপর্যয় ত্রাণ তহবিল থেকে অতিরিক্ত অর্থ সহায়তার প্রস্তাব মন্ত্রকের কাছে জমা দেয়নি। তিনি আরও জানান, বিপর্যয় মোকাবিলার প্রাথমিক দায়িত্ব সংশ্লিষ্ট রাজ্য সরকারের। তবে, বিপর্যয়জনিত পরিস্থিতির কার্যকর মোকাবিলায় যাবতীয় সহায়তার জন্য কেন্দ্রীয় সরকার রাজ্যগুলিকে সবরকম সহায়তা দিয়ে থাকে।
CG/BD/DM
(Visitor Counter : 64
শিল্পওবাণিজ্যমন্ত্রক
স্টার্ট আপগুলির ওপর কোভিড-১৯ এর প্রভাব
নয়াদিল্লি, ২৩ সেপ্টেম্বর, ২০২০
কেন্দ্রীয় শিল্প ও অভ্যন্তরীণ বাণিজ্য প্রসার দপ্তর  স্বীকৃত স্টার্ট আপের সংখ্যা গত ৩ বছর এবং চলতি বছরে নিম্নরূপ –
২০১৭’তে স্বীকৃত স্টার্ট আপগুলিতে কর্মসংস্থান হয়েছে ৪৯ হাজার ৬৪৮, ২০১৮’তে কর্মসংস্থানের সংখ্যা ৯৫ হাজার ৩৩৮ এবং ২০১৯ – এ ১ লক্ষ ৫৪ হাজার ৫৫৮। এই দপ্তরের পক্ষ থেকে জিডিপি-তে স্টার্ট আপগুলির অবদান সম্পর্কিত তথ্য রাখা হয় না।
কেন্দ্রীয় মন্ত্রিসভা স্টার্ট আপগুলির জন্য একটি তহবিল গঠনে অনুমতি দেয়। এই প্রেক্ষিতে শিল্প ও অভ্যন্তরীণ বাণিজ্য প্রসার দপ্তর ২০১৬’র জুন মাসে ১০ হাজার কোটি টাকার একটি তহবিল গঠন করে। ভারতীয় স্টার্ট আপগুলির জন্য এক অনুকূল বাতাবরণ গড়ে তুলতে এবং দেশীয় মূলধনের সুবিধা প্রদানের জন্য এই তহবিল গঠন করা হয়েছে। তবে, তহবিলের অর্থ সরাসরি স্টার্ট আপগুলিতে লগ্নি করা হয় না। পরিবর্তে, সিডবি নথিভুক্ত বিকল্প বিনিয়োগ তহবিলে মূলধন যোগান দেওয়া হয়। এই তহবিল থেকে ভারতীয় স্টার্ট আপগুলির উন্নয়নে ইক্যুইটি ও ইক্যুইটি সংযুক্ত পদ্ধতির মাধ্যমে অর্থ লগ্নি করা হয়।
সিডবি-র পক্ষ থেকে জানানো হয়েছে স্টার্ট আপগুলির জন্য গঠিত তহবিলের আওতায় বিকল্প বিনিয়োগ তহবিলে বেসরকারি লগ্নির ক্ষেত্রে কোনও রকম বিধিনিষেধ আরোপ করা হয়নি। এমনকি, কোভিড-১৯ মহামারীর সময় বেসরকারি সংস্থার লগ্নিতে কোনও ঘাটতি দেখা যায়নি। কেন্দ্রীয় সরকার কোভিড-১৯ মহামারী পরবর্তী সময়ে স্টার্ট আপগুলিতে বেসরকারি বিনিয়োগে উৎসাহ দানের জন্য সরকার একাধিক পদক্ষেপ নিয়েছে।
রাজ্যসভায় আজ এক লিখিত জবাবে এই তথ্য দেন বাণিজ্য ও শিল্প মন্ত্রী শ্রী পীযূষ গোয়েল।
CG/BD/SB
(Visitor Counter : 133
প্রধানমন্ত্রীরদপ্তর
পারমাণবিক শক্তি কমিশনের প্রাক্তন চেয়ারম্যান ডক্টর শ্রীকুমার ব্যানার্জির প্রয়াণে প্রধানমন্ত্রীর শোক প্রকাশ
নতুন দিল্লি, ২৩ মে, ২০২১
প্রধানমন্ত্রী শ্রী নরেন্দ্র মোদী পারমাণবিক শক্তি কমিশনের প্রাক্তন চেয়ারম্যান ডক্টর শ্রীকুমার ব্যানার্জির প্রয়াণে গভীর শোক প্রকাশ করেছেন। এক টুইট বার্তায় প্রধানমন্ত্রী বলেন, "ভারতের বিজ্ঞান বিশেষত পারমাণবিক শক্তি ও ধাতুবিদ্যায় অগ্রণী ভূমিকা গ্রহণের জন্য তিনি সুবিদিত হয়ে রয়েছেন। তিনি একজন অসামান্য পরামর্শদাতা ছিলেন। তাঁর মৃত্যুতে শোকাহত। পরিবারের প্রতি সমবেদনা। ওম শান্তি।"
CG/ SB
(
প্রধানমন্ত্রীরদপ্তর
উত্তর প্রদেশের রাজ্যসভার সাংসদ হরদ্বার দুবের প্রয়াণে প্রধানমন্ত্রীর শোক প্রকাশ
নয়াদিল্লি, ২৬ জুন, ২০২৩
প্রধানমন্ত্রী শ্রী নরেন্দ্র মোদী উত্তর প্রদেশের রাজ্যসভার সাংসদ হরদ্বার দুবের প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ভারতীয় জনতা পার্টির সক্রিয় সাংসদ হরদ্বার দুবেজীর প্রয়াণে আমি মর্মাহত। তিনি ছিলেন তৃণমূল স্তরের এক নেতা, যিনি উত্তর প্রদেশের উন্নয়ন যাত্রায় তাঁর সক্রিয় অংশগ্রহণের জন্য চিরস্মরণীয় হয়ে থাকবেন। শোকের এই মুহূর্তে ঈশ্বর তাঁর পরিবার-পরিজন ও অনুরাগীদের প্রিয়জনকে হারানোর বেদনা থেকে স্বাভাবিক হওয়ার শক্তি যোগান। ওঁ শান্তি!
CG/CB/SB
(
স্বাস্থ্যওপরিবারকল্যাণমন্ত্রক
মহারাষ্ট্র, কেরালা, পাঞ্জাব, মধ্যপ্রদেশ, তামিলনাডু, গুজরাট এবং ছত্রিশগড়ে দৈনিক সংক্রমণের হার বাড়ছে
নতুন দিল্লি, ২৫ ফেব্রুয়ারি, ২০২১
ভারতে সুস্পষ্টভাবে করোনায় আক্রান্তের সংখ্যা আজ ১ লক্ষ ৫১ হাজার ৭০৮। দেশে মোট আক্রান্তের ১.৩৭ শতাংশই সুস্পষ্টভাবে করোনায় আক্রান্ত। এর কারণ অনুসন্ধান করতে গিয়ে দেখা গেছে যে কয়েকটি রাজ্য যেমন, মহারাষ্ট্র, কেরালা, পাঞ্জাব, মধ্যপ্রদেশ, তামিলনাড়ু, গুজরাট, এবং ছত্রিশগড়ে দৈনিক আক্রান্তের সংখ্যা বেড়েছে। গত ২৪ ঘন্টায় ১৬,৭৩৮ জনের নতুন করে করোনা সংক্রমণ হয়েছে। এরমধ্যে ৮৯.৫৭ শতাংশই ওই ৭ টি রাজ্য থেকে হয়েছে।
মহারাষ্ট্রে নতুন করে আক্রান্তের সংখ্যা হয়েছে ৮,৮০৭। এর পরেই রয়েছে কেরালা। সেখানে আক্রান্তের সংখ্যা ৪,১০৬। পাঞ্জাবে আক্রান্তের সংখ্যা ৫৫৮। কেন্দ্রীয় সরকারের পক্ষ থেকে বিভিন্ন শাখার সদস্য নিয়ে গঠিত উচ্চ পর্যায়ের বিশেষজ্ঞ দল রাজ্যগুলিতে পাঠানো হয়েছে। এর মধ্যে যেসব রাজ্যগুলি রয়েছে সেগুলি হচ্ছে, কেরালা, মহারাষ্ট্র, কর্ণাটক, তামিলনাড়ু, পশ্চিমবঙ্গ, ছত্রিশগড়, মধ্যপ্রদেশ, গুজরাট এবং জম্মু-কাশ্মীর। ওই সব রাজ্যের স্বাস্থ্য বিভাগের সঙ্গে সমন্বয় করে করোনা নিয়ন্ত্রণের ক্ষেত্রে প্রয়োজনীয় ব্যবস্থা গ্রহণ করা হবে। কেন্দ্র সরকারের পক্ষ থেকে বিভিন্ন রাজ্য এবং কেন্দ্রশাসিত অঞ্চল গুলিকে লিখিতভাবে জানানো হয়েছে যে করোনা সংক্রমণ প্রতিরোধে গুরুত্বপূর্ণ পদক্ষেপ গ্রহণ করতে হবে। যাতে করোনা সংক্রমনের চেন ভাঙা সম্ভব হয়। সংক্রমিত জেলাগুলিতে আরও বেশি করে আরটি-পিসিআর এবং রেপিড অ্যান্টিজেন টেস্ট করানোর কথা বলা হয়েছে। করোনা আক্রান্তদের দ্রুত হাসপাতালে পাঠানো বা অন্যদের থেকে আলাদা করনের ব্যবস্থা নিতে বলা হয়েছে।
অন্যদিকে, সার্বিকভাবে দেশে করোনায় সংক্রমণের হার ক্রমশ নিম্নগামী হচ্ছে। আজ পর্যন্ত সক্রিয়ভাবে আক্রান্তের সংখ্যা হয়েছে ৫.১৭ শতাংশ।
আজ সকাল ৭টা পর্যন্ত দেশে মোট ১,২৬,৭১,১৬৩ জনকে করোনার টিকা দেয়া হয়েছে। এরমধ্যে ৬৫,৪৭,৮৩১ জন টিকার প্রথম ডোজ এবং ১৬,১৬,৩৪৮ জন দ্বিতীয় ডোজ নিয়েছেন।
গত ১৩ ফেব্রুয়ারি থেকে করোনা প্রতিরোধে দেশজুড়ে টিকাকরণের দ্বিতীয় ডোজ শুরু হয়েছে।
ভারতে আজ করোনায় সুস্থতার সংখ্যা বেড়ে হয়েছে ১,০৭,৩৮,৫০১। অর্থাৎ আরোগ্যের হার ৯৭.২১ শতাংশ। গত ২৪ ঘন্টায় ১১,৭৯৯ জন সুস্থ হয়ে উঠেছেন।
কেন্দ্রীয়মন্ত্রিসভা
ব্যবসায়ীদেরকেও পেনশন ব্যবস্থার আওতায় নিয়ে আসা হচ্ছে
ব্যবসায়ীদের জন্য পেনশন প্রকল্পে মন্ত্রিসভার সায়
মন্ত্রিসভার এই সিদ্ধান্তে ৩ কোটি খুচরো ব্যবসায়ী ও দোকান মালিক উপকৃত হবেন
নয়াদিল্লি, ৩১মে, ২০১৯
ব্যবসা-বাণিজ্যের ক্ষেত্রে ভারতের এক সমৃদ্ধ ঐতিহ্য রয়েছে। দেশের অর্থনৈতিক বিকাশে ব্যবসায়ীরা বড় অবদান রাখেন। ব্যবসায়ী মহলের স্বার্থে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা এক নতুন প্রকল্প শুরুর সিদ্ধান্ত নিয়েছে। এই প্রকল্পের মাধ্যমে ব্যবসায়ী মহলকে পেনশন ব্যবস্থার আওতায় নিয়ে আসা হচ্ছে। সর্বজনীন সামাজিক নিরাপত্তার এক মজবুত কাঠামো গড়ে তোলার লক্ষ্যে এই উদ্যোগ প্রধানমন্ত্রীর দূরদৃষ্টির এক গুরুত্বপূর্ণ অঙ্গ।
নতুন এই প্রকল্পের আওতায় ৬০ বছর বয়স থেকে সমস্ত দোকান মালিক, খুচরো ব্যবসায়ী এবং স্বনিযুক্তির সঙ্গে যুক্ত ব্যক্তিরা মাসিক তিন হাজার টাকা পেনশন পাবেন। জিএসটি লেনদেনের পরিমাণ দেড় কোটি টাকার কম এমন ১৮ থেকে ৪০ বছর বয়সী ছোটখাটো দোকান মালিক এবং স্বনিযুক্তির সঙ্গে যুক্ত ব্যক্তিরা এই পেনশন প্রকল্পের সুযোগ-সুবিধা গ্রহণ করতে পারবেন। এর ফলে, ৩ কোটির বেশি ছোট দোকান মালিক ও ব্যবসায়ী উপকৃত হবেন। প্রকল্পে সামিল হতে গেলে আধার ও ব্যাঙ্ক অ্যাকাউন্ট নম্বরের সঙ্গে স্ব-ঘোষণাপত্র জমা করতে হবে। অন্য কোনও নথির প্রয়োজন পড়বে না। সারা দেশে ৩ লক্ষ ২৫ হাজারেরও বেশি অভিন্ন পরিষেবা কেন্দ্রে গিয়ে এই প্রকল্পের জন্য নাম নথিভুক্ত করা যাবে। প্রকল্পের গ্রাহক যে পরিমাণ অর্থ মাসিক প্রিমিয়াম হিসাবে জমা করবেন, সমপরিমাণ অর্থও কেন্দ্রীয় সরকারের পক্ষ থেকে জমা করা হবে।
ব্যবসায়ী মহলের জন্য পেনশন প্রদানের এই উদ্যোগ গ্রহণ করে প্রধানমন্ত্রী ও তাঁর সহযোগীরা দেশবাসীর কাছে যে অঙ্গীকার করেছিলেন, তা পূরণ করতে সমর্থ হলেন।
SSS/BD/SB
(Visitor Counter : 178
আদিবাসীবিষয়কমন্ত্রক
এনটিএফপি বাণিজ্য ও উপজাতীয়স্বার্থে কোভিড-১৯ এর প্রভাবের বিরুদ্ধে লড়াই করতে ট্রাইফিড রাজ্য/কেন্দ্রশাসিত অঞ্চলগুলিকে একটি চিঠি লিখেছেন
নতুন দিল্লি, ০৩ এপ্রিল, ২০২০
উপজাতি বিষয়ক মন্ত্রকের অধীনে, ট্রাইফিড কাঠ ছাড়া অন্যান্য বনজ উত্পাদন  বাণিজ্য ও উপজাতির স্বার্থে বিশ্বব্যাপী মহামারী কোভিড-১৯ এর প্রভাবের বিরুদ্ধে লড়াই করার জন্য রাজ্য/কেন্দ্রশাসিত অঞ্চলগুলির মুখ্য সচিব ও সমস্ত রাজ্যস্তরীয় প্রধান নোডাল এজেন্সিগুলিকে একটি চিঠি লিখেছেন। ট্ট্রাইফিডের ব্যবস্থাপনা পরিচালক মিঃ প্রবীরকৃষ্ণ চিঠিতে উল্লেখ করেছেন যে বিশ্বব্যাপী মহামারী কোভিড-১৯ গোটা বিশ্বকে অভূতপূর্ব সংকটের মুখে ফেলে দিয়েছে। প্রায় সমস্ত রাজ্য এবং কেন্দ্রশাসিত অঞ্চল, বাণিজ্য ও শিল্পের সমস্ত ক্ষেত্র এবং সমাজের সমস্ত অংশ এই মহামারী দ্বারা আক্রান্ত হয়। উপজাতিরাও এর ব্যতিক্রম নয়, বিশেষত এমন পরিস্থিতিতে যখন এই সময়টি বিভিন্ন অঞ্চলের জন্য এনএফটিপি-র জন্য সবচেয়ে কার্যকর ঋতু হিসাবে বিবেচিত হয়।
অতএব, সংশ্লিষ্ট প্রত্যেককে, বিশেষত উপজাতি-অরণ্য সম্পদ সংগ্রহকারীদের রক্ষা করার জন্য কিছু সতর্কতামূলক পদক্ষেপ আগাম বিবেচনা করতে হবে। রাজ্যগুলিকে কয়েকটি গুরুত্বপূর্ণ বিষয় সম্পর্কে অবগত করা হয়েছে।
রাজ্য-নির্দিষ্ট বা এনটিএফপি-ভিত্তিক নির্দিষ্ট তথ্য থাকতে পারে যা রাজ্যগুলি তালিকায় অন্তর্ভুক্ত করতে চায়। ট্রাইফাইড সমস্ত গুরুত্বপূর্ণ রাজ্য এবং রাজ্য স্তরের সমস্ত নোডাল এজেন্সিগুলিকে এই গুরুত্বপূর্ণ তথ্যগুলি শীঘ্রই উপজাতি-সংগ্রাহক এবং তাদের ক্ষেত্রীয় কর্মকর্তাদের অবগত করানোর অনুরোধ করেছেন।
কোভিড-১৯ মহামারী চলাকালীন এনএটিএফপি সম্পর্কে কী করবেন এবং করবেন না -
বাজারের মহাজনরা জনজাতি-সংগ্রাহকদের এনএটিএফপি-র বিপর্যয় বিক্রি করতে বাধ্য করে তাঁদের শোষণ করতে পারে। তাই এমএফপি প্রকল্পটি আরও কার্যকরভাবে প্রয়োগ করতে হবে, বিশেষ করে সংবেদনশীল অঞ্চলগুলিতে।
এনএটিএফপি - সংগ্রহের কাজের সময় সংগ্রহকারীদের স্বাস্থ্যবিধি সম্পর্কে পরামর্শ দিতে হবে। তাদের সংগ্রহের কাজ করার আগে এবং পরে তাদের হাতটি জীবাণুমুক্ত করা উচিত।
বন-ধন বিকাশ কেন্দ্রগুলি সহ সমস্ত এনএটিএফপি প্রাথমিক প্রক্রিয়াকরণ কেন্দ্রগুলির প্রবেশপথে স্যানিটাইজার রাখতে হবে। বন-ধন বিকাশ কেন্দ্রে প্রবেশের আগে এবং কাজ শুরু করার আগে প্রক্রিয়াকরণের কাজ করা প্রত্যেক ব্যক্তির হাতগুলি জীবাণুমুক্ত করতে হবে।
প্রক্রিয়াকরণের কাজ করা ব্যক্তিদের বিশৃঙ্খলভাবে বসে থাকা উচিত নয়। তাদের একে অপর থেকে কমপক্ষে দুই মিটার দূরত্ব বজায় রাখতে হবে। যদি বন-ধন বিকাশ কেন্দ্রে জায়গার অভাব হয় তাহলে তাঁদের বিভিন্ন শিফটে কাজ করা উচিত বা একটি পরিষ্কার পরিবেশে তাঁদের বাড়িতে কাজ করা উচিত।
কোনও ব্যক্তি সর্দি বা কাশিতে ভুগলে তাঁকে বন-ধন বিকাশ কেন্দ্রে আসতে দেওয়া উচিত নয় এবং সমস্ত সংগ্রাহক এবং প্রক্রিয়াকরণ কর্মীদের সেই ব্যক্তির থেকে প্রয়োজনীয় দূরত্ব বজায় রাখতে হবে।
যদি কোনও সংগ্রাহকের  শরীরে কোভিড -১৯ এর সামান্য লক্ষণও দেখা যায়, তাহলে তাদের স্ক্রিনিং করা এবং আলাদা করে রাখা উচিত।
এনএটিএফপি-র প্যাকিং পরিচ্ছন্ন হওয়ার পাশাপাশি দেখতে হবে কোথাও যাতে ছেঁড়া না থাকে, এবং যাতে এনএটিএফপি বহনকারী ব্যক্তির হাতের সংস্পর্শে না আসে।
যতদূর সম্ভব নগদ লেনদেন কমাতে হবে এবং প্রাপ্য টাকা সংগ্রহকারীদের ব্যাংক অ্যাকাউন্টে জমা করতে হবে।
সরকারী নগদহীন প্ল্যাটফর্ম 'রূপে' ব্যবহারের জন্য সংগ্রহকারীদের উত্সাহিত করতে হবে।
CG/SB
(
প্রধানমন্ত্রীরদপ্তর
পরীক্ষার উপর একটি স্বরচিত কবিতা নেট মাধ্যমে তুলে ধরার জন্য দেরাদুনের ছাত্রী কুমারী দিয়ার বিশেষ প্রশংসা করলেন প্রধানমন্ত্রী
নয়াদিল্লি, ০৭ জানুয়ারি, ২০২৩
দেরাদুনের কেন্দ্রীয় বিদ্যালয়ের  ছাত্রী কুমারী দিয়া পরীক্ষার উপর তার স্বরচিত একটি কবিতা নেট মাধ্যমে তুলে ধরেছে সকলের কাছে। এজন্য তাকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
কেন্দ্রীয় বিদ্যালয় সংগঠনের এক ট্যুইট বার্তার উত্তরে প্রধানমন্ত্রী বলেছেন, “খুবই সৃজনশীল একটি বিষয়। যে পরীক্ষাকে ঘিরে কোনও দুশ্চিন্তা থাকে না, তা হ’ল সবচেয়ে সেরা পরীক্ষা। এ মাসের ২৭ তারিখে #ParikshaPeCharcha2023 – এর মঞ্চে এই বিষয়টি নিয়ে আমরা আরও বিস্তারিত আলোচনা করবো”।
PG/SKD/SB
(
নীতিআয়োগ
ধারাবাহিক উন্নয়ন নিয়ে নীতি আয়োগ ও সিআইআই অংশীদারিত্বের সূচনা
নয়াদিল্লি, ০৮ আগস্ট, ২০১৮
ভারতের ধারাবাহিক উন্নয়নের জন্য সরকার ও ব্যবসায়ী মহলের মধ্যে অংশীদারিত্ব গড়ে তোলা প্রয়োজন বলে মন্তব্য করলেন কেন্দ্রীয় শক্তি ও পুনর্নবীকরণযোগ্য শক্তি প্রতিমন্ত্রী শ্রী রাজকুমার সিং। শ্রী সিং বুধবার নতুন দিল্লিতে ‘ধারাবাহিক উন্নয়নের লক্ষ্য পূরণে নীতি আয়োগ ও ভারতীয় শিল্প মহাসংঘ -এর অংশীদারিত্ব’ শির্ষক এক অনুষ্ঠানে ভাষণ দিচ্ছিলেন। শ্রী সিং আরও বলেন, সুস্থায়ী উন্নয়নের ক্ষেত্রে তিনটি বিষয় সবচেয়ে গুরুত্বপূর্ণ। সেগুলি হ’ল - বিদ্যুৎ, জল ও বৃত্তাকার অর্থনীতি/পরিবেশ-বান্ধব শিল্প। তিনি আশা প্রকাশ করেন যে, ২০২২ সালের আগেই ভারত পরিচ্ছন্ন ও দূষণমুক্ত শক্তির লক্ষ্য পূরণে সফল হবে। পরিবেশ রক্ষায় সচেতন ও দায়িত্ববান হওয়ার জন্য তিনি সকলের প্রতি আহ্বান জানান।
নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত বলেন, মার্কিন যুক্তরাষ্ট্র ও ইউরোপের দেশগুলির মতো ভারতেও দ্রুতগতিতে শহরাঞ্চলের বিকাশ ঘটছে। ধারাবাহিক বিকাশ ও উন্নয়নের জন্য প্রযুক্তি ব্যবহারের কোনও বিকল্প নেই বলে উল্লেখ করে শ্রী কান্ত বলেন, বৈদ্যুতিক যানবাহন, হাইড্রোজেন-চালিত মোটর গাড়ি প্রভৃতির চাহিদা বাড়াতে পুনর্নবীকরণযোগ্য শক্তিকে কাজে লাগানোর পাশাপাশি, গবেষণা, উন্নয়ন তথা উদ্ভাবন ক্ষেত্রে গুরুত্ব দিতে হবে।
অনুষ্ঠানে রাষ্ট্রসংঘের প্রতিনিধি শ্রী ইউরি আফানাসিয়েভ, ভারতীয় শিল্প মহাসংঘের সহ-সভাপতি শ্রী রাকেশ ভারতী মিত্তল, শিল্প মহাসংঘের মহা-নির্দেশক শ্রী চন্দ্রজিৎ বন্দ্যোপাধ্যায়, নীতি আয়োগের উপদেষ্টা ডঃ অশোক কুমার জৈন প্রমুখ উপস্থিত ছিলেন।
SSS/BD/SB…
(Visitor Counter : 21
প্রধানমন্ত্রীরদপ্তর
যাদের টিকা সবথেকে বেশি প্রয়োজন প্রথমে তাদেরই টিকাকরণ হবে : প্রধানমন্ত্রী
ভারতের এই টিকাকরণ অভিযান মানুষ - কেন্দ্রিক প্রয়াসের মাধ্যমে পরিচালিত : প্রধানমন্ত্রী
সাধারণ মানুষকে আত্মসুরক্ষা সম্পর্কে সতর্ক করে দিয়ে টিকা সংক্রান্ত রীতিনীতিগুলি মেনে চলার পরামর্শ প্রধানমন্ত্রীর
নয়াদিল্লী, ১৬ জানুয়ারি, ২০২১
প্রধানমন্ত্রী শ্রী নরেন্দ্র মোদী বলেছেন, ভারতের কোভিড-১৯ টিকাকরণ অভিযান অত্যন্ত মানবিক এবং গুরুত্বপূর্ণ রীতিনীতির ওপর ভিত্তি করে পরিচালিত হচ্ছে। যাদের টিকার সবথেকে বেশি প্রয়োজন তাদের প্রথমেই টিকাকরণ করা হবে। এমনকি যাদের সংক্রমণের ঝুঁকি সর্বাধিক তাদের প্রথমেই টিকা দেওয়া হবে। তিনি আরও বলেন, আমাদের চিকিৎসক, নার্স, হাসপাতালের স্যানিটেশন কর্মী এবং আধা-চিকিৎসাকর্মীরা প্রথমেই টিকার সুবিধা পাবেন। সরকারি ও বেসরকারি উভয় ক্ষেত্রে হাসপাতালগুলির কর্মীরা টিকাকরণে অগ্রাধিকার পাবে। প্রধানমন্ত্রী আজ ভিডিও কনফারেন্সের মাধ্যমে দেশ ব্যাপি কোভিড-১৯ টিকাকরণ কর্মসূচির সূচনা করে ভাষণ দিচ্ছিলেন।
শ্রী মোদী বলেন, চিকিৎসাকর্মীদের পর অত্যাবশ্যক পরিষেবার সঙ্গে যুক্ত কর্মী এবং দেশের নিরাপত্তা তথা আইন-শৃঙ্খলার সঙ্গে যুক্ত ব্যক্তিদের টিকাকরণ করা হবে। আমাদের নিরাপত্তা বাহিনী, পুলিশ বাহিনী, দমকল বাহিনী, স্যানিটেশন কর্মীদের টিকাকরণে অগ্রাধিকার দেওয়া হবে। চিকিৎসাকর্মীদের পর যাদের টিকাকরণ করা হবে তাদের সংখ্যা প্রায় ৩ কোটি। প্রধানমন্ত্রী বলেন, ভারত সরকার এদের সকলের টিকাকরণ খাতে ব্যয়ভার বহন করবে।
এই টিকাকরণ অভিযানের সুপরিকল্পিত ব্যবস্থা সম্পর্কে প্রধানমন্ত্রী টিকার দুটি ডোজের একটিও হাতছাড়া না করার ব্যাপারে সাধারণ মানুষকে সতর্ক করে দিয়েছেন। তিনি বলেন, প্রথম টিকা নেওয়ার পর দ্বিতীয় টিকার ক্ষেত্রে একমাসের ফারাক থাকবে। প্রধানমন্ত্রী সাধারণ মানুষকে টিকা নেওয়ার প্রক্রিয়া শেষ হওয়ার পরেও নিজেদের সুরক্ষায় সতর্ক থাকার পরামর্শ দিয়ে বলেন, দ্বিতীয় ডোজ নেওয়ার দুই সপ্তাহ পর মানব দেহে করোনার বিরুদ্ধে লড়াইয়ে জরুরি রোগ প্রতিরোধক ক্ষমতা তৈরি হতে থাকে।
প্রধানমন্ত্রী সমস্ত দেশবাসীকে করোনার বিরুদ্ধে লড়াইয়ের সময় যে ধৈর্য্য ও সংযম দেখিয়েছিলেন টিকাকরণের সময়েও তা দেখানোর অনুরোধ জানান।
কর্মী, জন-অভিযোগএবংপেনশনমন্ত্রক
কোভিড অতিমারী পরিস্থিতিতেও কেন্দ্রীয় সরকার নিয়োগ প্রক্রিয়া অব্যাহত রেখেছে: ডাঃ জিতেন্দ্র সিং
২০২০-২১ এবং ২০২১-২২ বর্ষে ইউপিএসসি, এসএসসি এবং আইবিপিএস-এর মাধ্যমে ১ লক্ষ ৫৯ হাজার ৬১৫ জন নির্বাচিত হয়েছেন
নয়াদিল্লি, ২১ জুলাই, ২০২২
বিজ্ঞান ও প্রযুক্তি মন্ত্রকের স্বাধীন দায়িত্বপ্রাপ্ত মন্ত্রী এবং ভূ-বিজ্ঞান মন্ত্রকের স্বাধীন দায়িত্বপ্রাপ্ত ও প্রধানমন্ত্রীর দপ্তরের জনঅভিযোগ ও পেনশন বিভাগের প্রতিমন্ত্রী ডাঃ জিতেন্দ্র সিং বলেছেন, কোভিড অতিমারী পরিস্থিতিতেও কেন্দ্রীয় সরকার নিয়োগ প্রক্রিয়া অব্যাহত রেখেছে।
কেন্দ্রীয় সরকারের নিয়োগ প্রক্রিয়া নিয়ে রাজ্যসভায় একটি বিবৃতি দেন ডাঃ জিতেন্দ্র সিং। এতে বলা হয়েছে, ২০২০-২১ এবং ২০২১-২২ বর্ষে ইউপিএসসি, এসএসসি এবং আইবিপিএস-এর মাধ্যমে ১ লক্ষ ৫৯ হাজার ৬১৫ জন নির্বাচিত হয়েছেন।
ইউনিয়ন পাবলিক সার্ভিস কমিশন, স্টাফ সিলেকশন কমিশন এবং ইন্সটিটিউট অফ ব্যাঙ্কিং পার্সোনাল সিলেকশন কোভিড-১৯ সংক্রান্ত যাবতীয় সুরক্ষা বিধি মেনে সময় মতো তাদের পরীক্ষা নিয়েছে।
কোভিড অতিমারীর ফলে সিভিল সার্ভিস পরীক্ষায় বয়সে ছাড় দেওয়ার বিষয়টি সুপ্রিম কোর্টের সামনে এনেছেন একজন সিএসই পরীক্ষার্থী। সুপ্রিম কোর্টের রায় অনুযায়ী, পরীক্ষায় সুযোগ বাড়ানোর জন্য বয়সে ছাড় দেওয়ার বিষয়টিতে মান্যতা দেওয়া হয়নি। ২০২২ সালের জন্য পরীক্ষার বয়সসীমা স্থির করতে স্টাফ সিলেকশন কমিশন ২০২২ সালের পয়লা জানুয়ারি দিনটিকে নির্দিষ্ট করেছে। ব্যাঙ্কিং ক্ষেত্রে যেহেতু প্রতি বছর পরীক্ষা নেওয়া হয়, তাই এক্ষেত্রে বয়সে ছাড় দেওয়ার বিষয়টি প্রযোজ্য নয়।
PG/PM/SB
(Visitor Counter : 94
প্রধানমন্ত্রীরদপ্তর
জাতির জনক মহাত্মা গান্ধীকে শহীদ দিবসে প্রধানমন্ত্রীর শ্রদ্ধার্ঘ
নতুনদিল্লি, ৩০ জানুয়ারি, ২০২০
প্রধানমন্ত্রী শ্রী নরেন্দ্র মোদী আজ জাতির জনক মহাত্মা গান্ধীকে শহীদ দিবসে শ্রদ্ধা জানিয়েছেন। গান্ধী স্মৃতিতে শহিদ স্তম্ভে প্রধানমন্ত্রী পুষ্প স্তবক নিবেদন করেন।
এক ট্যুইট বার্তায় প্রধানমন্ত্রী বলেন,” জাতির জনক মহাত্মা গান্ধীকে তাঁর শহীদ দিবসে প্রণাম জানাই। মহাত্মার ব্যক্তিত্ব, আদর্শ ও চিন্তা শক্তিশালী, সক্ষম ও সমৃদ্ধশালী নতুন ভারত গড়তে আমাদের অনুপ্রেরণা জোগায়”।
CG/CB
(Visitor Counter : 97
নীতিআয়োগ
নীতি আয়োগ আগামী ৩০শে মার্চ ‘কার্বন নিয়ন্ত্রণ, সদ্ব্যবহার এবং সংগ্রহ’ শীর্ষক বিষয়ের উপর একটি কর্মশালার আয়োজন করেছে
নতুন দিল্লি, ২৮ মার্চ, ২০২২
নীতি আয়োগ আগামী ৩০শে মার্চ ‘কার্বন নিয়ন্ত্রণ, সদ্ব্যবহার এবং সংগ্রহ’ শীর্ষক বিষয়ের উপর একটি জাতীয় স্তরের কর্মশালার আয়োজন করেছে। নীতি আয়োগের ভাইস চেয়ারম্যান ডঃ রাজীব কুমার ও সদস্য ডঃ ভি কে সারস্বত, সিইও শ্রী অমিতাভ কান্ত, প্রধানমন্ত্রীর উপদেষ্টা শ্রী অমিত খারে, প্রধান বৈজ্ঞানিক উপদেষ্টা অধ্যাপক কে বিজয় রাঘবন এবং কেন্দ্রীয় সরকারের সচিবদের উপস্থিতিতে এই কর্মশালার সূচনা হবে। এই অনুষ্ঠানে একাধিক রাষ্ট্রায়ত্ত সংস্থার কার্যনির্বাহী অধিকর্তা এবং জাতীয় ও আন্তর্জাতিক স্তরের সংস্থাগুলির শীর্ষ আধিকারিকরা উপস্থিত থাকবেন।
নীতি আয়োগ দেশে জলবায়ুর লক্ষ্যমাত্রা অর্জনে ‘কার্বন নিয়ন্ত্রণ, সদ্ব্যবহার এবং সংগ্রহ’ -এর উল্লেখযোগ্য ভূমিকার কথা স্বীকার করেছে। সম্প্রতি, জলবায়ু পরিবর্তনের উপর আন্তঃ-সরকারি প্যানেলের গবেষণায় দেশের অর্থনীতিকে দ্রুত ডিকার্বনাইজিং করার জন্য কার্বন নিয়ন্ত্রণে আনার ওপর গুরুত্ব আরোপ করা হয়। ২০৭০ সালের মধ্যে দেশে কার্বন নিঃসরণের মাত্রা শূন্যে নামিয়ে নিয়ে আসার লক্ষ্যেই এই উদ্যোগ নেওয়া হয়েছে। দেশের জন্য চক্রাকার অর্থনীতিকে সক্ষম করে তুলতে সিসিইউএস-এর ভূমিকা নিয়েও আলোচনা চালানো হবে এই কর্মশালায়।
CG/SS/SKD/
(Visitor Counter : 95